দক্ষিণ দিনাজপুরে আলো, প্রগতি এবং কুশমন্ডি সমবায় সমিতিও গড়ে ৩০ হাজার করে প্যাড মাসে তৈরি করে। সমবায় দফতরের তরফেই তার তদারক করা হয়। জেলার সমবায় উন্নয়ন আধিকারিক শুভাশিস গুহ জানান, এখনও পুরনো প্যাড মজুত রয়েছে। তাই দাম বাড়াতে হয়নি। কাঁচামালের দাম বাড়লে পণ্যের দামও বাড়াতে হবে। তিনি বলেন, ‘‘স্বরোজগার দলের তৈরি প্যাডের গুণমান বেশ ভাল। ফলে দাম বাড়ালেও বিক্রি কমবে না বলেই আশা।’’ ন্যাপকিন তৈরির ছোট সংস্থা রয়েছে প্রিয়াঙ্কা জৈনের। তাঁর কথায়, ‘‘পণ্যের করছাড় চলে গিয়ে আসল লোকসান হল গ্রাহকদেরই। তা-ও আবার প্রান্তিক স্তরের গ্রামের মহিলাদের উপরে এই চাপ বাড়ল।’’ পুরনো মজুত শেষ হলে তাঁদেরও দাম বাড়াতে হবে বলে জানান প্রিয়াঙ্কা।